יחסי אוקראינה–בלארוס

יחסי אוקראינה–בלארוס הם יחסי החוץ בין אוקראינה לבין בלארוס. בעבר היו שתי המדינות חלק מהאיחוד הפולני-ליטאי, אולם במהלך השנים עברו המדינות לשליטת האימפריה הרוסית, והיו חלק ממנה עד לשנת 1918. לאחר המהפכה הרוסית הכריזו שתי המדינות על עצמאותם, אולם בשנת 1922 הם נכבשו מחדש על ידי רוסיה הסובייטית, והיו חלק מברית המועצות עד לשנת 1991. לאחר קריסת ברית המועצות הכריזו שתי המדינות על עצמאותם, וכיום מתקיים ביניהם שיתוף פעולה במגוון תחומים. כמו כן, הם חולקות ביניהם גבול משותף לאורך 891 ק"מ. הקשרים הבילטרליים בין אוקראינה ובלארוס עוצבו על ידי הגישות השונות לעיתים קרובות באופן קיצוני שננקטו על ידי שתי המדינות לניהול היחסים שלהן עם רוסיה. בהתחשב בשאיפותיו של הקרמלין לשמור על מעמדו הדומיננטי באזור הפוסט-סובייטי. כאשר החל הסכסוך האוקראיני-רוסי, נשיא בלארוס אלכסנדר לוקשנקו הציג את עצמו כמתווך נייטרלי. הוא נמנע מלהכיר בחצי האי קרים כשטח רוסי, סירב להצטרף למוסקבה במלחמת סחר נגד המערב וכינס את הצדדים הלוחמים במינסק כדי לתווך בהסכמי שלום, פרוטוקול מינסק. בעקבות ההפגנות בבלארוס (2020–2021), ב-17 באוגוסט 2020, אוקראינה השיבה את שגרירה מבלארוס להתייעצויות כדי להעריך מחדש את היחסים בין המדינות במציאות החדשה. זאת הייתה הפעם הראשונה בתולדות היחסים הבילטרליים. בעקבות תמיכת רוסיה בדיכוי המחאות, לוקשנקו הפך למחויב יותר לרוסיה. בלארוס החזירה קבלנים עצורים (שלוקשנקו אמר שהם חלק מקבוצת וגנר) לרוסיה, בניגוד לקריאות האוקראיניות לשלוח את אלה שנעצרו לאוקראינה כדי להעמידם לדין בשל תפקידם במלחמה בדונבאס. בתגובה להסטה הכפויה של טיסה 4978 של ריאנאייר על ידי ממשלת בלארוס במאי 2021, אוקראינה אסרה על חברות תעופה בלארוסיות לפעול במרחב האווירי של אוקראינה. בנוסף, אוקראינה הצטרפה לאיחוד האירופי בהטלת סנקציות על פקידים בלארוסים. בתגובה לאוקראינה, בלארוס הטילה חסמי סחר חדשים על מגוון סחורות אוקראיניות שנכנסות לבלארוס. לצורך תרגיל משותף בין בלארוס לרוסיה, שכנו כוחות רוסיים ליד הגבול של בלארוס ורוסיה. בפברואר 2022, פלשה רוסיה לאוקראינה דרך הגבול. שר האנרגיה של אוקראינה הודיע כי אוקראינה תתנתק מאספקת החשמל המשותפת עם בלארוס. במרץ 2022, דווח שהממשלה הודיעה לכמה דיפלומטים אוקראינים לעזוב את המדינה והיה בכוונתה לסגור את הקונסוליה האוקראינית בעיר ברסט. בלארוס מחזיקה באוקראינה שגרירות בקייב ו-3 קונסוליות בחרקוב, לבוב ואודסה. מאידך, אוקראינה מחזיקה שגרירות במינסק ו-2 קונסוליות בברסט ובגרודנו. שתי המדינות חבריות ביוזמת באקו וביוזמת מרכז אירופה. הסכם על הגבולות בין המדינות נחתם בשנת 1997, ולאחר מכן אושרר על ידי נשיא בלארוס אלכסנדר לוקשנקו, ונשיא אוקראינה ויקטור יושצ'נקו, וסיים את בעיות הגבול בין שתי המדינות בתחילת נובמבר 2009. מדיה וקבצים בנושא יחסי אוקראינה–בלארוס בוויקישיתוף שגרירות בלארוס בקייב (באוקראינית) שגרירות בלארוס בקייב (ברוסית) שגרירות אוקראינה במינסק (ברוסית ואוקראינית) בלארוס ואוקראינה משתפות פעולה מול רוסיה Difficult neighbors: How the Belarus crisis has strained ties between Minsk and Kyiv, Atlantic Council, ‏2021-03-03 (באנגלית אמריקאית) "The president of Belarus is more beholden to Putin than ever. That could influence the Kremlin's calculus on Ukraine". Washington Post (באנגלית אמריקאית). ISSN 0190-8286. נבדק ב-2022-02-26. Why Russia's Invasion of Ukraine Led to Sanctions on Belarus, Time (באנגלית) אוקראינה הודיעה כי תתנתק מאספקת החשמל המשותפת עם בלארוס, באתר זמן ישראל, 26 בפברואר 2022 בלארוס הודיעה לדיפלומטים אוקראינים לעזוב את המדינה, באתר זמן ישראל, 23 במרץ 2022 אתר על יחסי מדינות Belarus to ratify border agreement with Ukraine (אורכב 08.11.2009 בארכיון Wayback Machine), Interfax-Ukraine (November 5, 2009)